cyanic-selkie/wikianc huggingface dataset:
פילולאוס
פילולאוס היה מחשובי הפילוסופים של האסכולה הפיתגוראית. בדיאלוג האפלטוני פיידון מצוין שפילולאוס חי בתבאי ועזב אותה לפני מותו של סוקרטס.
לפי תפיסת העולם של פילולאוס, במקום הקרוב ביותר למרכז היקום, ב"אנטיכטון" כוכב לכת בלתי נראה, לאחר מכן הארץ, הירח, השמש וחמישה כוכבי לכת ומעבר להם הרקיע ועליו קבועים הכוכבים שאינם נעים. מעבר לרקיע יש קיר של "אתר" לוהט שסוגר את היקום מכל הכיוונים ומשמש כמקור אור שני. פילולאוס היה הראשון שהעלה את הרעיון שהארץ מקיפה את השמש, ולא להפך.
פרנסואה הולנד
פרנסואה ז'ראר ז'ורז' ניקולא הולנד (נהגה אולונד, במלרע; בצרפתית: François Gérard Georges Nicolas Hollande; נולד ב-12 באוגוסט 1954) הוא פוליטיקאי צרפתי שכיהן כנשיאהּ השביעי של הרפובליקה הצרפתית החמישית וה-24 במספרו בכלל, וכנסיך-שותף של אנדורה, בשנים 2012–2017.
ראשי הממשלה שכיהנו תחתיו הם ז'אן-מארק ארו, מנואל ואלס וברנאר קזנב. ירש אותו עמנואל מקרון ממפלגת קדימה! (!En Marche), שכיהן לפני כן כיועץ בכיר להולנד וכשר הכלכלה תחתיו.
נעוריו ותחילת דרכו
הולנד נולד ברואן כבנם הצעיר של גאורג הולנד, רופא ויזם נדל"ן שהיה צאצא למורדים קלוויניסטים הולנדים שהתיישבו במאה ה-16 בפה-דה-קאלה, וניקול טריבר, אחות שעבדה כעובדת סוציאלית. הוריו היו פעילים משני צדי המפה הפוליטית; אביו גילה עוינות עמוקה לקומוניזם והיה בעל השקפות פוליטיות לאומניות, ששמר נאמנות מסוימת לממשל פטן ששיתף פעולה עם גרמניה הנאצית, וכן גילה אהדה לארגון הטרור OAS שפעל במלחמת אלג'יריה. בשנת 1959 נמנה אביו בין מועמדי הימין הקיצוני בבחירות לרשויות המקומיות ברואן. אמו הייתה קתולית, שהתמודדה לבחירות המקומיות בקאן מטעם המפלגה הסוציאליסטית.
הוא בילה את ילדותו בבואה-גיום שברואן והתחנך בבית הספר הנוצרי "סן ז'אן בטיסט דה לה סאל". בתחילת 1968 החליט אביו לסגור את המרפאה שלו ולעזוב את רואן, ועבר עם משפחתו לניי-סיר-סן, פרבר אמיד מאוד במערב פריז, שם למד הולנד בתיכון סן פסטר.
הולנד הוא בוגר בית הספר הגבוה ללימודי תעשייה וניהול בפריז, המכון למדע המדינה פריז, ובית הספר הלאומי למינהל בשטרסבורג (ÉNA), שם הכיר את בת זוגו לעתיד סגולן רויאל. עוד קודם שהכיר את רויאל התארס הולנד עם דומיניק רובר, בת פוליטיקאי סוציאליסטי וידיד של פרנסואה מיטראן שקירב אותו למיטראן. במהלך לימודיו ב-ÉNA, היה הולנד בין מייסדי קרן שתרמו לה סטודנטים עשירים ושנועדה לסייע למעוטי היכולת. בקיץ 1974 זכה במלגה שאפשרה לו לחיות בארצות הברית, שם חקר את כלכלת מסעדות המזון המהיר. ב-1976 קיבל הולנד פטור משירות צבאי בשל קוצר ראייה, אך ערער על החלטה זו ובינואר 1977 הוא החל את שירותו בבית הספר לקצינים. בתום לימודיו בשטרסבורג בשנת 1980 החל לעבוד כמבקר במוסד פיננסי-שיפוטי לביקורת המדינה ("בית המשפט לביקורת") וב-1984 הפך לשופט במוסד זה. בשנות השמונים ועד 1991 הוא לימד כלכלה בסיאנס פו.
תחילת דרכו
הולנד החל את פעילותו הפוליטית במהלך לימודיו בסיאנס פו, שם היה פעיל באגודת הסטודנטים שהייתה קרובה בהשקפתה למפלגה הקומוניסטית הצרפתית. בהמשך פעילותו הסטודנטיאלית תמך במסע הבחירות של פרנסואה מיטראן בבחירות לנשיאות צרפת שהתקיימו ב-1974. למפלגה הסוציאליסטית הצטרף הולנד בשנת 1979 בהזמנתו של ז'אק אטלי, ששימש כיועצו הכלכלי של מזכיר המפלגה דאז מיטראן. בשנת 1981, בגיל 26, התמודד כנציג מחוז הבחירה קורז לבחירות לאספה הלאומית הצרפתית שהתקיימה ב-1981, אך הפסיד על חודו של קול לנשיא לעתיד ז'אק שיראק. באותה שנה מונה ליועץ כלכלי של אטלי ובהמשך לראש המטה של ​​שני דוברי הממשלה: מקס גאלו ורולנד דיומא. כראש המטה של גאלו תרם הולנד את קולו באופן אנונימי לקלטת שבה הוא הוצג כמחברו של ספר שחיבר לכאורה איש ימין, אך הספר נכתב למעשה על ידי אנשי מיטראן במטרה להכפיש את הימין.
ב-14 במרץ 1983 נבחר הולנד לחבר המועצה של אוסל (Ussel), תפקיד בו כיהן עד מרץ 1989. בשנת 1988, בעקבות בחירתו מחדש של מיטראן לנשיא, התמודד הולנד מחדש לאספה הלאומית כנציג המחוז קורז ונבחר.
בוועידת המפלגה הסוציאליסטית שנערכה ב-1990 יצא הולנד, שהוגדר לעיתים קרובות כטכנוקרט חביב, בביקורת חריפה נגד בכירי המפלגה. לאחר שהובס בבחירות 1993 ואיבד את המנדט כנציג קורז, עבד כעורך דין במשך מספר חודשים. בשנת 1997 מונה לדובר ראש הממשלה ליונל ז'וספן, ונחשב לדובר טוב המסוגל ליצור מערכת יחסים טובה עם עיתונאים. ביוני 1997 נבחר מחדש לאספה הלאומית מטעם קורז עם 54% מהקולות. באותה שנה ירש מז'וספן את תפקיד המזכיר הראשון של המפלגה הסוציאליסטית, כשהוא נתמך בעיקר מהאגף המתון במפלגה. ביוני 1999 היה מועמד הרשימה הסוציאליסטית לפרלמנט האירופי, אך התפטר בדצמבר אותה שנה כדי להתרכז בעבודתו הפרלמנטרית בעיריית טיל, שם כיהן כסגן ראש העיר. באותה שנה מונה גם לסגן נשיא הארגון הבינלאומי האינטרנציונל הסוציאליסטי. בשנת 2001 נבחר לראש העיר טיל (Tulle), ובמרץ 2008 וויתר על התפקיד לאחר שנבחר לנשיא המועצה הכללית של קורז.
בתקופת כהונתו כמזכיר המפלגה נחלה המפלגה הסוציאליסטית תבוסה קשה בבחירות לנשיאות בשנת 2002, אך הוא הצליח לשמור על מקומו באספה הלאומית. שנה לאחר מכן נבחר מחדש למזכיר המפלגה, וב-2004 זכתה המפלגה לניצחונות משמעותיים בבחירות האזוריות ואף בבחירות לפרלמנט האירופי.
בשנת 2004 תמך בעריכת משאל עם בצרפת בסוגיית החוקה האירופית, זאת בניגוד לעמדת בכירי המפלגה ובכללם לורן פביוס. בהצבעה פנים-מפלגתית בנושא זכתה עמדתו ל-59% מקולות החברים, אך לבסוף לא זכתה ההצעה לרוב במשאל העם שנערך במאי 2005, וכוחו במפלגה נחלש. עם זאת, בחודש נובמבר 2005 נבחר מחדש כמזכיר ברוב גדול. בנובמבר 2008, לאחר 11 שנות כהונה כמזכיר הראשון של המפלגה, פרש הולנד מהתפקיד כדי להקדיש את עצמו לתפקידו כנשיא מועצת קורז. בשנים 1998–2001 כיהן גם כסגן נשיא וחבר המועצה האזורית של חבל לימוזן.
הבחירות לנשיאות
ב-31 במרץ 2011 הודיע על התמודדותו בבחירות מקדימות במפלגה הסוציאליסטית לקביעת מועמד המפלגה לבחירות לנשיאות צרפת, באפריל 2012. בתחילה הוא נגרר בסקרים אחרי דומיניק סטראוס-קאהן שהוביל במירוץ, אולם בעקבות מעצרו של האחרון בחשד לתקיפה מינית וויתורו על המועמדות, הפך הולנד למועמד המועדף והוא נהנה מתמיכת המועמדים האחרים מקרב מפלגתו למשרה, כולל מתמיכתה של המועמדת לנשיאות בבחירות 2007 ובת זוגו לשעבר, סגולן רויאל. ב-16 באוקטובר 2011 הפך למועמד המפלגה בבחירות לנשיאות ב-2012, לאחר שניצח עם 57 אחוזים מהקולות. הביקורת שנמתחה עליו במהלך התמודדותו בבחירות המקדימות וגם הארציות עסקה בעיקר במה שהוגדר כחוסר תפקודו כמזכיר המפלגה וכן בחוסר ניסיונו המינסטריאלי, ואילו הולנד הציג את עצמו כ"נשיא נורמלי" מול אישיותו המוגזמת והשנויה במחלוקת של הנשיא ניקולא סרקוזי, כמועמד שמאל מתון וכבעל סדר עדיפויות משלו: הנוער, הרפורמה במס והטיפול במשבר החוב האירופי. הולנד התנגד להגבלת האשראי למגזר העסקי ולצעדי הצנע שהוביל סרקוזי יחד עם קנצלרית גרמניה אנגלה מרקל, ובמקום זאת תמך בהרחבת ההתקציב על ידי מיסוי עשירים ובקידום הצמיחה כדי להקטין את היקף החובות. כמו כן תמך בהסגת כוחות הצבא מאפגניסטן עד סוף שנת 2012. בנוסף, תמך הולנד בנישואים חד-מיניים ובמתן הזכות לאימוץ לזוגות חד-מיניים.
בסיבוב הראשון של הבחירות לנשיאות ניצח הולנד ברוב יחסי של קולות (28.6% מול 27% לסרקוזי), ובכך היה למתמודד הראשון בהיסטוריה של הרפובליקה הצרפתית החמישית המקבל יותר קולות בסיבוב ראשון מאשר הנשיא המכהן. בסיבוב השני ב-6 במאי ניצח הולנד, כשקיבל כ-52% מקולות המצביעים מול 48% לסרקוזי. הוא הנשיא הראשון מן המפלגה הסוציאליסטית מאז תום כהונתו של פרנסואה מיטראן ב-1995. הולנד הושבע ונכנס לתפקידו ב-15 במאי 2012.
נשיאותו
עם כניסתו לתפקידו, ביטל הולנד את הכוונה להעלות את המע"מ והעלה במקום זאת את מס ההכנסה על עשירים ל-75%, צעד שהביא להגירה של עשירים מצרפת למדינות שכנות עם שיעורי מס נמוכים יותר. אולם, בעקבות הידרדרות במצב הכלכלי של צרפת, בחודשים הראשונים לכהונתו, הכריז הולנד בנובמבר 2012 על שורה של רפורמות שכללו הורדת מיסים על מעסיקים והעלאת המע"מ. ב-2013.
לאורך כהונתו הוביל הולנד רפורמה שאישרה נישואים חד-מיניים בצרפת ב-2013, אירעו הפיגוע ב"שרלי הבדו", פיגועי נובמבר 2015 בפריז ופיגוע הדריסה בניס ביולי 2016, וכן נחתם הסכם פריז בדצמבר 2015 למאבק בשינוי האקלים.
הולנד איבד את הפופולריות שלו חודשים ספורים לאחר השבעתו לנשיאות, ובמשך כהונתו נחשב לאחד הנשיאים הלא-פופולריים בהיסטוריה של המדינה, בצל הכלכלה הצרפתית המדשדשת לאורך כהונתו. על רקע חוסר אהדתו, הודיע ב-1 בדצמבר 2016 כי לא יתמודד בבחירות לנשיאות צרפת 2017, ובכך הפך לנשיא המכהן הראשון שלא מתמודד לכהונה שנייה. ראש ממשלתו, מנואל ואלס, התפטר כדי להתמודד בפריימריז לראשות המפלגה הסוציאליסטית במקומו של הולנד, אך הפסיד לשר החינוך לשעבר בנואה אמון. מאוחר יותר הודיע ואלס על תמיכתו במועמד העצמאי שכיהן כיועץ ושר הכלכלה תחת הנשיא הולנד, עמנואל מקרון, יחד עם מספר אנשים נוספים ממשלתו של הולנד שהביעו תמיכה במועמדותו של מקרון. ב-14 במאי 2017 סיים הולנד את כהונתו כנשיא עם השבעתו של מחליפו בתפקיד, מקרון.
יחסו לישראל וליהודים
הולנד התבטא כמה פעמים כנגד האנטישמיות בצרפת כלפי יהודים והתנצל בפני היהודים על כך שצרפת שיתפה פעולה עם הנאצים בזמן מלחמת העולם השנייה. הוא מתנגד לתוכנית הגרעין של איראן שיכולה לסכן את ישראל והמזרח התיכון, ובעד פתרון שיקודם בין ישראל והפלסטינים להשגת הסכם שלום. באפריל 2014 נפגש הולנד עם יו"ר הרשות הפלסטינית אבו מאזן, והביע תמיכה בהכרה חד צדדית במדינה פלסטינית, למקרה שזו תכשל לקום בעתיד הקרוב. ב-17 בנובמבר 2013 הגיע הולנד לביקור ממלכתי בישראל במהלכו אף נאם בכנסת.
חייו האישיים
להולנד ולבת זוגו משנות ה-70 ועד שנת 2007 סגולן רויאל נולדו ארבעה ילדים: תומאס (1984), קלמנס (1985), ז'וליין (1987) ופלורה (1992). בני הזוג, שמעולם לא נישאו או נרשמו כאזרחים שותפים, הודיעו על פרידתם ביוני 2007, כחודש לאחר שרויאל הפסידה בבחירות לנשיאות צרפת. כמה חודשים לאחר מכן פרסם בלוג צרפתי פרטים על מערכת יחסים רומנטית שמנהל הולנד עם העיתונאית ולרי טריירוויילר מאז 2006, פרסום שעורר ביקורת על הפרת השמירה הנוקשה בצרפת על צנעת הפרט של פוליטיקאים. בנובמבר 2010 אישרו השניים כי הם מנהלים חיי זוגיות משותפים, ולאחר תקופה פרשה טריירווילר מעיסוק בעיתונות פוליטית. בינואר 2014 הודיע הולנד כי הם נפרדו.
מספריו
הולנד כתב והשתתף בכתיבת ספרים פוליטיים אחדים:
חושן (פסל)
הפסל תוכנן עבור חזית בית הכנסת שבטכניון בשנת 1969. הפסל נועד לעמוד מעל לכניסה למבנה, אולם, בסופו של דבר לא הוצב הפסל במקום. הפסל עוצב כעיבוד מודרניסטי של נושא מטאפיזי, האופייני ליצירתו המאוחרת של דנציגר. החושן מן הפולחן היהודי הועתק בעבודה זו אל מבנה מופשט, עשוי פליז מוזהב. בשנת 1975 הציע דנציגר גרסה גדולה של הפסל עבור עיצוב כיכר באוניברסיטת בן-גוריון, אולם גם הצעה זו לא התממשה. עותקי הפסל מצויים באוספים שונים כגון אוסף בנק דיסקונט, אוסף הפניקס חברה לביטוח ועוד. עותק מוקטן של העבודה מצוי באוסף גבי ועמי בראון.
הפסל בנוי כמבנה מתכת גאומטרי מוזהב בעל זוויות היוצר תחושה של דיאלקטית בין פנים לחוץ על ידי משטחי הפסל. הוא מזכיר בעיצובו פיסול קונסטרוקטיביסטי. משחקי התאורה שבו יוצרים, על פי מרדכי עומר, "מתח בין הסטטי לדינאמי, הנראה כמשתקף, מחזיר את הצופה למקור הפולחני-דתי של 'חושן המשפט' (שמות כ"ח, 29)".
אחד מהעתקי הפסל מוצג בבניין בנק דיסקונט ברחוב יהודה הלוי בתל אביב-יפו. עותק נוסף נמצא באוסף מוזיאון ישראל.
טריפטופן
כימיה
השייר של טריפטופן (ומכאן - משקלה המולקולרי) הוא הגדול ביותר מבין חומצות האמינו. הוא מורכב מקבוצת מתילן (CH2) אליה קשורה קבוצת אינדול ארומטית, המורכבת משתי טבעות מאוחות: טבעת בנזן משושה וטבעת פירול מחומשת, המכילה אטום חנקן בודד. בולעת אורך גל של 280 ננומטר.
מקורות מזון
טריפטופן, כמו כל חומצת אמינו חיונית, קיימת כמעט בכל מזון, וכמו כל חומצת אמינו חיונית, המקורות המשמעותיים ביותר שלה הם מזונות עשירים בחלבון, כגון בשר בקר, דגים ועוף, חלב, ביצים, קטניות (כגון פולי תורמוס, פולי סויה, עדשה תרבותית, שעועית, חומוס, פול ואפונה) וגרעינים מסוימים.
ביולוגיה
טריפטופן היא חומצת האמינו הנדירה ביותר; שיעור הופעתה בחלבונים עומד על כ-1.4% מכלל חומצות האמינו; מחלבונים רבים טריפטופן נעדרת לחלוטין. עובדה זו משתקפת בקוד הגנטי: טריפטופן היא אחת משתי חומצות האמינו היחידות, יחד עם מתיונין, המקוּדדת על ידי קודון יחיד (UGG). תאי גוף האדם אינם מסוגלים לסנתז טריפטופן בעצמם; זוהי לפיכך חומצת אמינו חיונית ויש לצרוך אותה דרך המזון. ארגוני בריאות שונים הגדירו קצובה יומית מומלצת למבוגרים שנעה בין 3.5 מ"ג ל-6 מ"ג טריפטופן לכל ק"ג משקל גוף. ב-2002 האקדמיה הלאומית לרפואה הגדירה את הקצובה היומית המומלצת לבני 19 ככמות של 5 מ"ג טריפטופן לכל ק"ג משקל גוף.
בגוף היא הופכת להורמונים כמו מלטונין, למוליכים עצביים כמו סרוטונין, לוויטמין B3 ועוד. חומצת אמינו זו גורמת להרפיית מתח ומשרה שינה. טריפטופן מפחיתה חרדות ודיכאון, עוזרת למנוע מיגרנות, מפחיתה סיכונים לעוויתות לב וכלי דם, ובדומה לחומצת האמינו ליזין מסייעת להפחתת רמות הכולסטרול ומסייעת לתפקוד תקין של מערכת החיסון. בצמחים משמשת טריפטופן כחומר מוצא להורמון הצמחי החשוב ביותר, אוקסין.
נמצא כי אצל אנשים הסובלים מדיכאון, דיאטה דלה בטריפטופן גורמת להחמרה של הדיכאון. עם זאת, השפעה זו לא נמצאה אצל אנשים שאצלם ההפרעה לא מאובחנת.
בשנת 1989 אירעה הרעלה המונית בארצות הברית, בעקבות שימוש בתוסף מזון יפני בשם אל טריפטופן. בהרעלה נפגעו כ-5,000 איש שלקו ב-EMS, מחלת עצבים נדירה. כתוצאה מהמחלה מתו 37 אנשים לפחות ולפחות 1,500 אנשים הפכו נכים לצמיתות. שיווק התוסף הופסק בארצות הברית ובארצות נוספות, בהן גם ישראל. החל משנת 2002 התירו הרשויות בארצות הברית לשווק תוסף זה, זאת בעקבות בדיקה שערך ה-FDA אשר קבע כי הבעיה נבעה כתוצאה מתנאי ייצור לקויים במפעל ספציפי.
פוליסולפון
פוליסולפון (PES) הוא שם כולל למשפחה של פולימרים תרמופלסטיים. פולימרים אלו ידועים בתכונות הקשיחות שלהם והיציבות בטמפרטורות גבוהות. המונומר (היחידה החוזרת של הפולימר) היא aryl-SO2-aryl שזו למעשה יחידת הסולפון. פולמרים אלו סונתזו לראשונה בשנת 1965 על ידי Union-Carbide.
ייצור
תגובה אופיינית לייצור היא תגובה בין דיפנול והחומר bis(4-chlorophenyl) sulfone תגובה היוצרת פוליאתר תוך הוצאת נתרן כלורי.
n HOC6H4OH + n (ClC6H4)2SO2 + n Na2CO3 → [OC6H4OC6H4SO2C6H4]n + 2n NaCl + n H2O + n CO2
תגובה כזו דורשת מונומר יחסית טהור על מנת לקבל תוצר בעל משקל מולקולרי גבוה יחסית.
תכונות כימיות ופיזיקליות
פולימרים תרמופלסטיים בכלל והפוליסולפון בפרט הם קשיחים, חזקים ובעלי טווח טמפרטורות נרחב מאוד.
הטמפרטורה הזכוכיתית של החומר היא בסביבות 150 מעלות צלזיוס. כמו כן הוא עמיד בפני התקפה כימית נרחבת כמו: בסיסים, מינרלים, ואלקטרוליטים וכן ישנה עמידות בפני גורמים מחמצנים וכן לחומרים פעילי שטח ולשמנים הידרוקרבוניים.
כמו כן, ישנו טווח גדול של pH- בין 2 ל-13.
לעומת זאת, הפוליסולפונים אינם עמידים לממסים אורגניים א-פולריים כמו קטונים, הידרוקרבוניים ארומטיים וכו'.
ישנה מסיסות טובה בדיכלורומתאן וכן במתילפירולידין.
יישומים
ישנו שימוש נרחב בממברנות. בעל תכונה חשובה בתחום: יכולת שליטה על גודל הפורות. ממברנות מפוליסולפון משמשות בהמודיאליזה, שפכים תעשייתיים, תעשיית המזון וכן להפרדת גזים.
ניתן לחזק עוד יותר את הפולימר על ידי צילוב עם סיבי זכוכית. חומר מרוכב זה הוא בעל מודול יונג מוגדל פי שלושה.
המרכז הרפואי שמיר
המרכז הרפואי שמיר הוא בית חולים במתחם צריפין, בשטחה המוניציפלי של באר יעקב. עד שנת 2017 נקרא מרכז רפואי אסף הרופא. בית החולים שייך למערכת הבריאות הממשלתית בישראל, והוא משרת את תושבי באר יעקב, ראשון לציון, נס ציונה, רמלה, לוד, בית דגן, מודיעין-מכבים-רעות, המועצות האזוריות גזר ושדות דן וכן כל היישובים לאורך כביש 1 מבית דגן עד מבואות בית שמש, סה"כ כ-1,680,000 נפש. במרכז הרפואי כ-3,700 עובדים והוא משתרע על שטח של כ-305 דונם.
היסטוריה
ב-1912 הקימו העות'מאנים בית חולים במחנה הצבאי סרפנד. בתום מלחמת העולם הראשונה, עם כיבוש ארץ ישראל על ידי הבריטים עברו בית החולים והמחנה לשליטת הבריטים. בתקופת המנדט הבריטי על ארץ ישראל שימש בית החולים את חיל האוויר המלכותי הבריטי והיו בו 100 מיטות. בעקבות רעידת האדמה בארץ ישראל בשנת 1927 הובאו לבית החולים בסרפנד הנפגעים מרמלה. בשנת 1937 הועבר בית החולים לידי הצבא הבריטי. לאחר פרוץ מלחמת העולם השנייה תוגבר בית החולים והוכן לקליטת פצועים. אל בית החולים הובאו פצועים ארץ ישראליים שנפצעו במלחמה. בית החולים המשיך לפעול לפחות עד מרץ 1948. ב-23 במרץ 1948 גנבו יהודים שישה רובים ממשמר בית החולים. בית החולים נסגר בהוראת מפקד הכוחות הרפואיים בצבא הבריטי בארץ ישראל ונתפס על ידי יחידות הפלמ"ח במאי 1948.
ב-14 ביולי 1948 ביקש מטה השרות הרפואי מהמטכ"ל את פינוי הפלמ"ח מסרפנד, לשם הקמת בית חולים. ב-9 בספטמבר 1948 יחידה מבית החולים הארעי פתח-תקוה, אשר נסגר, הועברה לסרפנד לשם הכנת בית החולים והתאמתו לקבלת חולים. ב-24 בספטמבר 1948 לפי הוראת ד"ר חיים שיבר (שיבא), קצין רפואה ראשי, הועברו בסיס האימונים ומחנה המעבר של השירות הרפואי, לרבות בית הספר לחובשים, ממחנה תל-ליטווינסקי (תל השומר) למחנה סרפנד (צריפין). ב-20 באוקטובר 1948 מונה ד"ר ליאו זיידנברג כמפקד בית החולים. ב-22 באוקטובר 1948 הודיע ד"ר שיבר על פתיחת בית החולים מס' 13, בסרפנד עם 100 מיטות. בסוף אותו חודש נוספו עוד 150 מיטות ובהן 30 עבור בנות חיל הנשים. בית החולים היה מיועד לחולים היכולים לשרת את עצמם, לרבות חולי קדחת (מלריה) לשם המשך טיפול, וכן למטופלים בשלבי החלמה במקרים אורתופדיים וכירורגיים אשר פונו מבתי חולים אחרים.
ב-13 בפברואר 1949 נפתח על יד בית החולים סרפנד בית החולים פ/2 לטיפול בחולים פסיכוטיים. ב-1 במרץ 1949 התמזג בית החולים מס' 8 (ביל"ו) עם בית החולים סרפנד. רב-סרן ד"ר משה (מכס) לינדנפלד מונה למנהל ראשי.
באוגוסט 1949 העביר הצבא את בית החולים, על 450 המיטות שבו שהיו בצריפים, לידי משרד הבריאות. ב-16 בספטמבר 1949 אימץ משרד הבריאות את בית החולים ומאז הוא פועל כבית חולים ממשלתי. בנובמבר 1949 נשלם סלילת כביש גישה לבית החולים ובתחילת 1950 נסלל כביש גישה מכיוון ראשון לציון. לצד בית החולים הוקם בית ספר לאחיות. בין השאר נשלחו לשם חולים רבים ממחנות העולים. לטענת המצדדים בקיומה של פרשת חטיפה או אימוץ כפוי של עולים מארצות המזרח, בעיקר תימן, היה לבית החולים חלק בהליך.
בין השנים 1951–1975 ניהל את בית החולים הד"ר אליעזר גלטנר.
ב-1952 נקרא בית החולים על שם אסף בן ברכיהו (המכונה אסף הרופא), כחלק ממגמה לקרוא לבתי חולים על שמות אנשי רפואה מההיסטוריה של העם היהודי.
בשנות האלפיים הוקמו ברחבת הכניסה, כמו בבתי חולים רבים אחרים בישראל, מרכז מסחרי ("קניון אסף") ובית מלון לנוחות משפחות המתאשפזים והיולדות.
בשנת 2017 הכיל המרכז הרפואי 869 מיטות כלליות, 110 מיטות אשפוז יום, 80 מיטות גריאטריות, 63 עריסות יונקים ו-21 חדרי ניתוח, מתוכם 6 חדרי ניתוח במסגרת אמבולטורית. בשנה זו אושפזו במרכז הרפואי 52,456 חולים, 162,018 איש טופלו במחלקת המיון. בשנה זו בוצעו במרכז הרפואי 21,792 ניתוחים, 1925 צנתורים ו-9,212 לידות (נכון ל-2017).
באפריל 2017, אחרי 69 שנים בהן הוא נקרא ע"ש אסף הרופא הוכרז במעמד ראש הממשלה בנימין נתניהו ושר הבריאות יעקב ליצמן, כי שמו ישונה והוא יקרא על שם יצחק שמיר, ראש הממשלה לשעבר. על אף ההכרזה על שינוי השם, עדיין בחלק מהפרסומים הרשמיים של בית החולים, כמו גם במערכת המוסדות של משרד הבריאות, ואף בקרב הציבור הרחב בית החולים נקרא בשמו הקודם – "אסף הרופא".
תוכניות עתידיות
בשנים הבאות מתכונן בית החולים להתרחב בעקבות פינוי בסיס צריפין, במסגרת פרויקט העתקת בסיסי צה"ל לנגב, במסגרת ההרחבה יתרחב שטח בית החולים בכ-140 דונם. בנוסף לכך יתווספו אליו כ־1,500 מיטות, מרכז להשתלת איברים, מערך טראומה לטיפול בחבלות ראש ויועבר אליו המכון לרפואה משפטית, כיום המכון נמצא בשכונת אבו כביר שבדרום תל אביב. על פי התכנון העבודות יחלו ב-2021 ויסתיימו בהדרגה ב-2048.
בתי ספר אקדמיים
המרכז הרפואי מסונף לפקולטה לרפואה ע"ש סאקלר, באוניברסיטת תל אביב ולומדים בו דרך קבע סטודנטים לרפואה מאוניברסיטת תל אביב. במרכז הרפואי פועלים שלושה בתי ספר בתחומים פרא-רפואיים, בהם מלמדים רופאי המרכז הרפואי ובהם מסלולי לימוד ייחודיים ומסלולי הסבה לאקדמאים. בתי הספר הם:
נורדלנד
נורדלנד (בנורווגית: Nordland) הוא אחד ממחוזות נורווגיה הנמצא בצפון נורווגיה למחוז גבול משותף עם המחוזות טרומס וטרנדלג, וגובל בחלקו המזרחי בשוודיה ובחלקו המערבי עם הים הנורווגי. נורדלנד הוא המחוז ה-3 הגדול ביותר מבחינת שטח וה-9 הגדול ביותר מבחינת אוכלוסייה. מנהל המחוז נמצא בבודה. האי הארקטי המרוחק יאן מאיין מנוהל על ידי נורדלנד מאז 1995.
בחלק הדרומי נמצאת וגה, המופיעה ברשימת אתרי מורשת עולמית של אונסק"ו. ההיסטוריה של נורדלנד היא סיפור על המתנות מהים: אחד הימים היצרניים ביותר בעולם המספק מזון כל השנה מאז ימי קדם, אותו ים יוצר אקלים מתון יותר מכל מקום אחר בארקטי; אפילו הסלע עצמו מועשר על ידי אורגניזמים חיים בים לפני מיליוני שנים בעבר הגאולוגי.
טבע
לים לאורך החוף יש חיים ימיים עשירים, ודיג הבקלה נמשך יותר מ-1,000 שנה. המחוז כולל גם אגמים רבים. שונית האלמוגים במים העמוקים (Lophelia pertusa) הגדולה ביותר בעולם, שונית רוסט, שאורכה 40 ק"מ, ממוקמת מערבית לרוסט ומוגנת מפני שייטים מאז 2003. יש מיליוני עופות ים בחוף ובים של המחוז; באיי רוסט יש את המושבות הגדולות ביותר בנורווגיה עם כרבע מכל עופות הים ביבשת נורווגיה.
לוטרות נפוצות מאוד לאורך החוף והפיורדים, וכך גם עופות נמל וכלבי ים. הדג הגדול ביותר בים הוא הכריש המתחזק, שנצוד בימים קודמים. ציפורי האופי לאורך החוף, הנפוצות בכל האזורים כולל הפיורדים, הם שחפים ימיים, צדפות אירואסיות וסטריות ארקטיות, וגם האנפה האפורה הפכה לנפוצה. לינשוף הנשר האירואי יש מעוז לאורך חוף הלגלנד; עופות טורפים כמו נשר זהוב, גירפלקון ובז פרגרין מקננים באזורים בלתי נגישים מסוימים. אורקות נפוצות לאורך החוף ובאזור וסטפיורד (אפילו בפיורדים) בחורף, והטורף הגדול בעולם, לוויתן הזרע, ציד טרף במים העמוקים שממערב לאנדויה. פיורד טיספיורד ופולדה הוא ביתם של אוכלוסיית הלובסטרים הצפונית בעולם.
כלכלה
ענפי המפתח הם דיג וחקר נפט ימי. נורדלנד ידועה בדיג של דג בקלה וגידול דגים של סלמון. שוקי הייצוא העיקריים הם גרמניה, סקנדינביה, בריטניה, הולנד, איטליה, ספרד, צרפת, רוסיה ויפן.
תיירות חשובה, בעיקר בעונת הקיץ, אם כי ישנם מבקרים בחורף המחפשים סקי טוב או רוצים לראות את הזוהר הצפוני, במיוחד מפברואר עד אפריל. התיירים נמשכים על ידי החוף המרהיב, במיוחד לופוטן, שאליו מגיעים ספינות תענוגות רבות גם בקיץ, בעוד ששאר המחוזות זוכים לעיתים קרובות להתעלמות מתיירים. טיולי הרים פופולריים בקרב הילידים וחלק מהתיירים.
צפייה בלווייתנים מושכת תיירים לאנדוי ולאזור טיספיורד, לודינגן וסבולוואר, והדיג פופולרי גם לאורך החוף ובנהרות הסלמון והפורל; בחלק מהנהרות יש גם שרפה ארקטית.
ממשל
מחוז (fylke) הוא האזור המינהלי המקומי הראשי בנורווגיה. כל המדינה מחולקת ל -11 מחוזות. מחוז הוא גם אזור בחירות, עם הצבעות פופולריות שמתקיימות כל 4 שנים. בנורדלנד, ממשלת המחוז היא עיריית מחוז נורדלנד. הוא כולל 45 חברים שנבחרים להקים מועצה מחוזית (Fylkesting). בראש הפילקסטינג עומד ראש עיריית המחוז (fylkesordførar). מאז שנת 2020 ראש עיריית המחוז הוא קארי אן בוקסטאד אנדראה.
במחוז יש גם מושל מחוז שהוא נציג המלך והממשלה של נורווגיה. טום קאטו קרלסן הוא מושל המחוז הנוכחי של נורדלנד.
העיריות בנורדלנד מחולקות בין כמה בתי משפט מחוזיים (tingrett): בית המשפט המחוזי באלסטאהוג, בית המשפט המחוזי בברוננוי, בית המשפט המחוזי בלופוטן, בית המשפט המחוזי באופוטן, בית המשפט המחוזי בראנה, בית המשפט המחוזי בסלטן ובית המשפט המחוזי בווסטרלן. כל בתי המשפט הללו כפופים למחוז בית המשפט לערעורים הולוגאלנד שבטרומסו.
גאוגרפיה
נורדלנד נמצאת לאורך החוף הצפון מערבי של חצי האי סקנדינביה בצפון נורווגיה. בשל המרחק הגדול לחלקים המאוכלסים בצפיפות אירופה, זהו אחד האזורים הפחות מזוהמים באירופה. לנורדלנד קו חוף מחוספס, עם פיורדים רבים.
הרים תלולים ליד הים ואזור שפלה כמעט מישורי בין ההרים לים אופייני מאוד לקו החוף הארוך בנורדלנד, וסטרנדפלטן ממשיך לעיתים קרובות מחוץ לחוף, התוצאה היא איים רבים, מהם הלגלנד מונה אלפים; איים אלה הם בדרך כלל הרריים, אך עם שטחים גדולים יותר או גדולים יותר. בפיורדים, שולי החוף מפותחים הרבה פחות: ייתכן שיש שיפוע הדרגתי יותר, עם גבעות, לכיוון ההרים, או ללא שפלה בכלל. לעיתים קרובות ישנם עמקים בראש פיורדים (הפיורד הוא הרחבה של העמק), בדרך כלל עם נהר במרכז העמק.
במחוז נמצא אגם רס, האגם השני בשטחו בנורווגיה.
== אקלים ==
טופולוגיה מושרית
בטופולוגיה, טופולוגיה מושרית (נקראת גם הטפולוגיה היחסית, או טופולוגיית התת-מרחב) היא טופולוגיה על תת-קבוצה של מרחב טופולוגי המתקבלת מהטופולוגיה של מרחב האם. הטופולוגיה המושרית היא הטופולוגיה החלשה ביותר האפשרית כך שהעתקת ההכלה היא רציפה.
יהי X מרחב טופולוגי עם טופולוגיה (אוסף קבוצות פתוחות) O. יהי תת-קבוצה של X. נסמן את הטופולוגיה של Y ב- \ O_Y (זהו אוסף כל הקבוצות הפתוחות בטופולוגיה המושרית). או בניסוח מילולי: אפשר לראות שזוהי באמת טופולוגיה על הקבוצה Y, שהתכונות שלה מושרות מהטופולוגיה על X.
מראש, Y יכולה להיות כל תת-קבוצה של X, ולא צריכה להיות דווקא קבוצה פתוחה או סגורה. יתר על כן, קיים אוסף רחב של תכונות של מרחבים טופולוגיים שהם תורשתיים כלומר המרחב X מוריש אותם לכל תת-מרחב שלו. מצד שני, קיימות תכונות רבות שהן לא תורשתיות ותכונות אחרות שהן חצי-תורשתיות (כלומר עוברות רק לתתי מרחב פתוחים או סגורים).
דוגמאות
הטופולוגיה הרגילה על שדה המספרים הרציונליים היא הטופולוגיה המושרית עליהם מהישר הממשי. מהסיבה הזו שדה המספרים הרציונליים "יורש" את המטריקה של הישר הממשי והופכים למרחב מטרי. מצד שני אף על פי שהישר הממשי הוא קשיר, מרחב הרציונליים אינו קשיר- כיוון שמתקיים:.
קל לראות שבאופן כללי מטריזביליות היא תכונה תורשתית, בעוד שקשירות היא לא תורשתית, ואפילו לא חצי תורשתיות. כך גם תכונת האוסדורף, ורגולריות הן תכונות תורשתיות, בעוד שנורמליות היא לא תורשתית. קומפקטיות היא חצי תורשתית כי היא עוברת בירושה לכל תת-מרחב סגור. לעומת זאת היא לא תורשתית לחלוטין: לדוגמה והקטע הסגור הוא קומפקטי, אך הקטע הפתוח לא קומפקטי.
קורס מ"כים
היסטוריה
קורסי המ"כים הראשונים נערכו במסגרת ארגון ההגנה והתקיימו בג'וערה ובכפר הנוער ע"ש מאיר שפיה. במהלך שנות ה-30 ושנות ה-40 פעל במקום בית הספר למפקדים של ההגנה ובו הוכשרו למעלה מ-1,000 קצינים, שהיו לימים מבכירי המפקדים בפלמ"ח ובצה"ל והיוו את שלד הפיקוד בראשית דרכו, במלחמת העצמאות. בין הלוחמים שעברו שם קורס מ"כים היו משה דיין, יצחק רבין ורחבעם זאבי, וכן שבעה מבין עשרת הרמטכ"לים הראשונים של צה"ל. לאחר הקמת צה"ל הפך קורס מפקדי הכיתות בחיל הרגלים לקורס פנים חטיבתי, באופן שבו לכל חטיבת חיל רגלים בצבא הייתה מסגרת להכשרת מפקדי כיתות. בנח"ל שימש גדוד 906 (שועלי הנגב) כמסגרת קורס מפקדי הכיתות, ואילו גדוד 17 (אריות הגולן) שימש כמסגרת קורס מפקדי הכיתות של חטיבת גולני. עם הקמת חטיבת הצנחנים עשו אנשיה בתחילה את קורס המ"כים עם הנח"ל, אולם עד מהרה הוקמה בעבורם מסגרת נפרדת – גדוד 450 (האריה המעופף).
תחילה היה בית-הספר ממוקם בהר שגור באזור כרמיאל. באוקטובר 1992 הועברו תחת כפיפותו גם הכשרות אשר התבצעו עד יישום הסכמי אוסלו בבה"ד 3 (בית הספר לחי"ר), אשר שכן בחווארה. בית-הספר קיבל אז את השם בית-הספר למ"כים ומקצועות החי"ר – ביסל"ח (מאוחר יותר – ביסלמ"ח). בנוסף קיים בחטיבה גדוד סיור במילואים.
מבנה הקורס בעשור השני של המאה ה-21
הקורס ברובו נמשך כ-13 שבועות ונערך בביסלמ"ח שהוא מרכז ההכשרות הראשי. החיילים המגיעים מחטיבות החי"ר והיחידות המובחרות מתחלקים לפלוגות בגדודי חטיבת ביסלמ"ח. בגדודי החטיבה עוברים החניכים קורס אינטנסיבי של פיקוד על כיתת חיילים, בדרך כלל 12-8 חיילים. בקורס מועברים תכנים תאורטיים ומעשיים ובעיקר עיוניים, אך לקראת הסוף, נערכים מבחני מפקד הכיתה. המסיימים מקבלים דרגת סמל ובנוסף גם את סיכת המ"כ (בפועל היא לא נענדת) ולאחר מכן משובצים לבא"ח שם יפקדו על כיתה ממחזור טירונים חדש או חוזרים לגדודים שלהם ושם הם מפקדים על כיתת לוחמים בסדיר. חלק מהלוחמים שמסיימים את הקורס נשארים להדריך מחזור חדש של הקורס ונקראים בשפה הצבאית "מודרכים". חלק קטן ממסיימי הקורס מועברים למז"י ומשם הם מועברים להיות מש"קי חי"ר בתחומים השונים.
התכנים המועברים שונים במעט מקורס לקורס, אך עיקר החומר המועבר לחניכים דומה; שיעורים בניתוח קרקע ואויב, מנהיגות צבאית, היסטוריה צבאית, מורשת קרב, פיקוד ושליטה, הבנה של פקודה צבאית וכתיבתה. במקביל מועברים שיעורי קרב מגע וכושר גופני, טופוגרפיה וניווט, טכניקות הדרכה והעברת שיעורים, טכניקות חניכה והדרכת קליעה, לוחמה בשטח בנוי, לוחמה בשטח סבוך, לחימת חיל רגלים ממוכן וכיבוש יעד מבוצר. תכנים אלו מועברים באופן זהה וממושך יותר בחיל הרגלים וחיל ההנדסה הקרבית.
קורס מ"כים במגל
מערך מגל אחראי על קיום הטירונות הכלל צה"לית בבסיסי הטירונים השונים. מועמדים לשירות ביטחון (מלש"בים) המתגייסים מראש לשורות המערך, עושים זאת על מנת להיות מפקד על כיתת טירונים במערך ועוברים קורס מ"כים. חיילים אלה עוברים קורס מ"כים בבה"ד 12 במשך כחצי שנה. בתקופה זו הם עוברים מסלול טירונות 03 המשולב בקורס. הקורס מחולק לשני שלבים: הכשרה בסיסית (בסופו מוכשרים החניכים בתור "רובאי 03") והכשרה מתקדמת (בה מועברים תכנים הקשורים למנהיגות, עמידה מול קהל וסימולציות של פיקוד על קבוצת טירונים).
בסיום הקורס, החניכים משובצים בבסיסי הטירונות השונים של מגל: בט"ר ניצנים, מחנה 80 ובסיסים בחילות העורפיים השונים של החילות חימוש, לוגיסטיקה ותקשוב, בהם מתבצעת מה שנקרא "טירונות בסמכות". בבסיסים אלה, הם משרתים כמפקדי כיתת טירונים המכשירים את הטירונים לרמת רובאות 02. אז, עומדים בפני המ"כים שני מסלולי קידום:
קונסטנטין (אלג'יריה)
קונסטנטין (בערבית: قسنطينة, קסנטינה; בברברית: ⵇⵙⴻⵏⵟⵉⵏⴰ; בצרפתית: Constantine) היא עיר ומחוז בצפון-מזרח אלג'יריה. אוכלוסיית העיר מונה כ-350,000 תושבים והיא השלישית בגודלה במדינה, אחרי אלג'יר ואוראן. העיר מרוחקת 60 ק"מ מחופי הים התיכון.
העיר קרויה על שמו של הקיסר הרומאי קונסטנטינוס, אשר בנה אותה מחדש בימי שלטונו. שמה הקודם היה סירט או קירטה. העיר חרוצה בגאיות עמוקים הנחצים על ידי גשרים ואמות מים רבים. בעיר קבור עבד אל-קאדר אל-ג'זאירי, גיבור לאומי אלג'יראי.
בעת העתיקה התקיימה באזור העיר קירתא או כרטן, שהייתה מושבה פיניקית.
יהודים בקונסטנטין
בקונסטנטין שנקראה בעבר בוריון או סירט, היה בית כנסת מפואר שעל פי המסורת נוסד בזמן שלמה המלך ויש אומרים שהיה מעין מקדש. על פי מסורת זו, ספקו יהודי בוריון ברווזים לשלמה המלך. בקונסטנטין הייתה קהילה יהודית מהחשובות באלג'יריה, זכתה לכינוי "ירושלים הקטנה". בראש הקהילה היו רבנים חשובים דוגמת סידי פרג' חלימי. בעיר זו גם נולדו הפיזיקאי היהודי, חתן פרס נובל לפיזיקה לשנת 1997, קלוד כהן-טנוג'י, ואנריקו מסיאס, אמן וזמר הבולט בסגנונו המיוחד. שני אישים אלה חיים בצרפת, ובה פתחו את מרבית דרכם המקצועית. גם אלפרד נקש, אלוף השחייה ששרד באושוויץ, נולד וגדל בעיר הזו.
ב-3 באוגוסט 1934 נרצחו 25 מיהודי קונסטנטין על ידי שכניהם המוסלמים. כל יהודי העיר עזבוה בשנות השישים כאשר הצרפתים עזבו את אלג'ריה, ורובם היגרו לצרפת.
אייר טהיטי נוי
אייר טהיטי נוי (בצרפתית: Air Tahiti Nui) היא חברת התעופה הלאומית של פולינזיה הצרפתית. החברה מפעילה טיסות ארוכות טווח מהאיים לצרפת, יפן, ניו זילנד, וארצות הברית.
מרבית מניות החברה (61.7%) בבעלות ממשלת פולינזיה הצרפתית, והיתר ברשות משקיעים מקומיים. בשנת 2007 הועסקו בחברה 782 עובדים.
צי המטוסים
צי המטוסים של החברה נכון לאוקטובר 2019:
הסכמי שותפות קוד
לאייר טהיטי נוי הסכמי שותפות קוד עם החברות הבאות:
קישורים חיצוניים
מדיה וקבצים בנושא אייר טהיטי נוי באתר Airliners.net
יחידת מגורים
יחידת מגורים (בצרפתית: Unité d'Habitation, בגרמנית: Wohneinheit) היא שמו של עיקרון עיצובי מודרני בבניית בתי מגורים, פרי המצאתו של לה קורבוזיה שהופיעה במספר מגדלי מגורים שתכנן והוקמו במהלך שנות ה-50 וה-60 של המאה העשרים בערים כמו מרסיי, ברלין ונאנט.
רקע כללי
הראשון בבניינים שתכנן לה-קורבוזיה על פי עיקרון יחידת המגורים, והמפורסם שבהם, נבנה בשנים 1947-1952 במרסיי שבצרפת, וידוע גם בכינויים Cité radieuse ("עיר קורנת") וכן La Maison du Fada (בעגה מקומית: "ביתו של המשוגע"). זוהי אחת מיצירותיו המפורסמת ביותר של לה קורבוזיה, וקשה להפריז בהשפעתה על דור האדריכלים בני זמנו ואלה שבאו בעקבותיו. לעיתים קרובות מצביעים עליה כעל ההשראה המקורית לסגנון הברוטליזם. הרעיון הבסיסי העומד מאחורי המבנה הוא בניין אוניברסלי, כלומר בניין שיכול להיבנות בכל מקום בעולם ולהתאים לכל סוג של אוכלוסייה. הדימוי בו השתמש לה קורבוזיה בתכנון, היה של ספינה שיכולה להימצא בלב ים ובה כל מה שנוסעיה זקוקים לו. בשל כך מנותק הבניין מהקרקע באמצעות עמודים וכולל בתוכו ייעודים ציבוריים שונים.
עיצוב יחידות המגורים ושאר הייעודים
יחידת המגורים במרסיי כוללת 337 דירות ב-12 קומות, והבניין כולו עומד על עמודי פילוטי גדולים שיוצרים מרחב משותף לדיירים. כמו כן בבניין חנויות, שירותי חינוך, רפואה וספורט, וכן בית מלון. הגג השטוח מתוכנן כשטח משותף, עם פתחי אוורור בעיצוב פיסולי, גן ילדים פעיל ובריכת נוי. בבניין מסדרונות לאורך הציר המרכזי של כל קומה שלישית, כשכל דירה היא בת שני מפלסים, ומשתרעת לכל רוחב הבניין, כשלכל דירה מרפסת. כל זוג דירות נמצאות אחת מעל השנייה - אחת בצורת האות 'ר' ואחת בצורת האות 'L' והמסדרון המשותף עובר בין שתיהן. תכנון הדירות עצמן מבוסס על תאוריה שפיתח לה קורבוזיה בשם "מודולור" (Modulor) באמצעותו ביקש להגדיר את המידות האידיאליות לתכנון אדריכלי על סמך פרופורציות הזהב בגוף האדם (בדומה לאדם הוויטרובי של לאונרדו דה וינצ'י).
חומרי הבנייה
הבניין במרסיי כמו שאר המבנים שנבנו בהמשך, נבנה מבטון חשוף (בצרפתית béton brut, כלומר "בטון גס"), כיוון שמסגרת הפלדה המתוכננת הייתה יקרה מדי בשל המחסור שלאחר מלחמת העולם השנייה. הבטון החשוף העניק מהשראתו לתנועה שנקראה על שמו, "ברוטליזם", ובנייני דירות רבים נבנו בסגנון דומה, ביניהם מרכז ברביקן ומגדל טרליק בלונדון.
מצב הבניינים היום
בניגוד לרבים מבנייני הדירות המאוחרים שהושפעו מיחידות המגורים (אך ללא המידות הנדיבות, השירותים המשותפים והסביבה הירוקה), בנייניו של לה קורבוזיה פופולריים בקרב דייריהם, שכיום רובם בני המעמד הבינוני-גבוה.
Red Hat
Red Hat (בעברית: רֶד הְאַט) היא חברת תוכנה אמריקאית רב לאומית. Red Hat היא חברת בת של IBM. מטה החברה ממוקם בראלי, קרוליינה הצפונית. החברה נוסדה בשנת 1993. החברה נחשבת לאחת מהחברות המובילות והגדולות בעולם בפתרונות תוכנה חופשית וקוד פתוח עבור ארגונים, והיא מפתחת ומפיצה את מערכת ההפעלה Red Hat Enterprise Linux (RHEL), מערכת הפעלה מבוססת לינוקס עבור שרתים וארגונים.
היסטוריה
בשנת 1993 הקים המייסד בוב יאנג את החברה ACC Corporation שעתידה להפוך לחברת Red Hat. החברה סיפקה קטלוג של עסקים שמכרו תוכנת לינוקס ויוניקס. בשנת 1994 המייסד השני, מארק יואינג, יצר הפצת לינוקס משלו וקרא לה Red Hat Linux על שם הכובע האדום מאוניברסיטת קורנל שקיבל במתנה מסבא שלו. בשנת 1995 יאנג קנה את העסק של יואינג. העסקים התמזגו לחברת התוכנה Red Hat על שם ההפצה של יואינג, ויאנג הפך למנכ"ל החברה.
ויליאם פ. גוטליב
ויליאם פול גוטליב (באנגלית: William Paul Gottlieb; 28 בינואר 1917 – 23 באפריל 2006) היה צלם ובעל טור אמריקאי, הידוע בעיקר בשל תצלומיו הקלאסיים של האמנים המובילים ב"תור הזהב" של הג'אז האמריקאי, בשנות ה-30 וה-40. תצלומיו של גוטליב נמנים עם הצילומים הידועים ביותר והנפוצים ביותר מעידן זה בסוגת הג'אז.
Red Hat
היסטוריה
בשנת 1999 בחודש אוגוסט החברה הפכה להיות חברה ציבורית. בחודש פברואר IBM הודיעה שתספק את מערכת ההפעלה של Red Hat עם השרתים והמחשבים שלה, כולל ThinkPad. בחודש אפריל גם דל התחילה לספק את מערכת ההפעלה של Red Hat עם השרתים שלה. בחודש נובמבר באותה שנה מתיו סזוליק התמנה למנכ"ל החברה.
ויליאם פ. גוטליב
במהלך הקריירה צילם גוטליב מאות צילומי דיוקן של מוזיקאי ג'אז בולטים, לרוב בעת הופעה באחד ממועדוני הג'אז הידועים בניו יורק. עם המוזיקאים הבולטים שאותם צילם נמנים לואי ארמסטרונג, דיוק אלינגטון, צ'ארלי פארקר, בילי הולידיי, דיזי גילספי, ארל היינס, ת'לוניוס מונק, סטן קנטון, ריי מקינלי, בני גודמן, קולמן הוקינס, לואי ג'ורדן, אלה פיצג'רלד ובני קרטר.
Red Hat
היסטוריה
בשנת 2000 החברה השיקה את השירות Red Hat Network עבור הלקוחות שלה עם השקת גרסה 7 של Red Hat Linux. השירות סיפק תיקונים, עדכונים, ובקרה מרוחקת למערכת ההפעלה שלה דרך האינטרנט.
ויליאם פ. גוטליב
ביוגרפיה
גוטליד נולד ב-28 בינואר 1917 בשכונת קנרסי בברוקלין, וגדל בבאונד ברוק, ניו ג'רזי, שם עבד אביו בעסקי הבנייה והנגרות. ב-1938 סיים את לימודיו לתואר בכלכלה באוניברסיטת ליהיי (Lehigh) בפנסילבניה. במהלך לימודיו בליהיי היה כתב בשבועון הסטודנטיאלי ואף הגיע להיות עורך אחראי של The Lehigh Review, מגזין סטודנטיאלי בנושא מדע ואמנות. בשנתו האחרונה בלימודים החל לחבר טור שבועי בנושא ג'אז בעיתון היוקרתי "וושינגטון פוסט". לאחר שהוחלט במערכת העיתון שאין די תקציב כדי לממן צלם שיצלם תמונות עבור הטור, רכש גוטליב לעצמו מצלמה לצילום עיתונות והחל לצלם בעצמו את התמונות לטור.
Red Hat
היסטוריה
בשנת 2002 בחודש פברואר המשרד הראשי של החברה עבר מדרהאם לקמפוס המרכזי של אוניברסיטת המדינה של קרוליינה הצפונית בראלי. בחודש מרץ באותה שנה החברה הציגה לראשונה את מערכת ההפעלה Red Hat Advanced Server שמאוחר יותר קיבלה את השם Red Hat Enterprise Linux. החברות דל ,IBM ,HP ואורקל הכריזו על תמיכה בה.
ויליאם פ. גוטליב
ביוגרפיה
ב-1943, במהלך מלחמת העולם השנייה, גויס גוטליב לשירות בחיל האוויר האמריקאי, שבו שירת כקצין צילום וקצין מיונים. לאחר מלחמת העולם השנייה עבר גוטליב לניו יורק כדי לעסוק בעיתונות. הוא עבד ככתב וצלם במגזין "דאון ביט" (שהיה בזמנו מגזין הג'אז המוביל), ועבודתו פורסמה גם לעיתים קרובות ב-Record Changer, ב-Saturday Review וב-Collier's. ב-1948 פרש גוטליב מעיסוק בתחום הג'אז כדי לבלות זמן בחיק אשתו דֶליה וילדיו.
Red Hat
היסטוריה
בשנת 2005 בחודש יוני החברה השיקה את הכנס הראשון שלה בניו אורלינס. בחודש דצמבר החברה נוספה למדד NASDAQ-100, ממד מאה החברות המובילות בבורסת נאסד"ק.
ויליאם פ. גוטליב
ביוגרפיה
לאחר שעזב את "דאון ביט", החל גוטליב לעבוד בחברת Curriculum Films, חברה שייצרה סרטי שקופיות חינוכיים. לאחר מכן הקים חברה משל עצמו שעסקה בהכנת סרטי שקופיות, שנרכשה לאחר מכן על ידי חברת מקגרו-היל. רבים מסרטי השקופיות שהכין זכו בפרסים, מטעם מועצת הסרטים הקנדית (Canadian Film Board) ומטעם איגוד הספרנים לסרטים חינוכיים (Educational Film Librarians Association). גוטליב אף חיבר ואייר ספרי ילדים, לרבות The Four Seasons ("ארבע העונות"), Tigers Adventure ("הרפתקאות נמרים") ו-Laddie the Superdog ("לדי, סופר-כלבה"). הוא אף כתב ספרי לימוד כמו Science Facts You Won't Believe ("עובדות מדעיות שלא ייאמנו") ו-Space Flight ("טיסה בחלל").
Red Hat
היסטוריה
בשנת 2006 החברה הודיעה על כך שתשתף פעולה עם הארגון OLPC, ארגון ללא מטרות רווח. מטרת הארגון הייתה ליצור מחשב נייד זול ולספק עבור כל ילד בעולם גישה לתקשורת פתוחה, מקורות מידע פתוחים ולימודים פתוחים. בחודש דצמבר באותה שנה החברה עברה מהמסחר בנאסד"ק אל הבורסה לניירות ערך בניו יורק.
ויליאם פ. גוטליב
ביוגרפיה
מלבד קריירת הצילום שלו, גוטליב אף עסק בטניס כתחביב. גוטליב ובנו סטיבן דורגו פעמים רבות במקום הראשון בדירוג הקבוצות של אב ובן בחוף המזרחי של ארצות הברית, ופעמיים הם נמנו עם עשרת הצמדים המובילים בארצות הברית. בנו סטיבן הלך בעקבות אביו והיה אף הוא לצלם מקצועי. תצלומיו של סטיבן הופיעו לעיתים קרובות באתרי האינטרנט של קודאק ושל ניקון, וקודאק ציינה אותו כאחד מחמשת "הסמלים המקצועיים של קודאק" בארצות הברית. האדריכל איי אם פיי אמר כי "[סטיבן] גוטליב מתעלה מעל לצילום האדריכלי המסורתי בעזרת פירוש האדריכלות בתפיסה של אמן אמיתי".
Red Hat
היסטוריה
בשנת 2009 בחודש יולי הוכללה מניית החברה במדד המניות S&P 500.
ויליאם פ. גוטליב
ביוגרפיה
גוטליב נפטר ב-23 באפריל 2006 בגרייט נק, ניו יורק, בשל סיבוכים של שבץ.
Red Hat
היסטוריה
בשנת 2011 החברה פיתחה את שפת התכנות Ceylon.
ויליאם פ. גוטליב
מורשתו
לפי בקשתו של גוטליב, תצלומיו עברו לאחר מותו (ב-2010) לרשות הציבור. בתמונותיו נעשה שימוש במיזמים חופשיים רבים, ובהם ויקיפדיה.
Red Hat
היסטוריה
בשנת 2015 החברה השיקה לראשונה את הפרס שלה לנשים חלוצות בקוד פתוח. באותה שנה החברה חצתה שני מיליארד דולר בהכנסות.
בשנת 2017 החברה הכריזה על המיזם Open Brand Project כדי לשנות את הסמלים המסחריים והזהות החזותית שלה.
בשנת 2018 בחודש אוקטובר חברת IBM הודיעה על רכישת Red Hat לפי שווי של כ־34 מיליארד דולר. החברה הפכה לחטיבה עצמאית בתוך IBM.
בשנת 2019 לאחר דיונים וסקרים בין מפתחי Red Hat שנערכו במיזם Open Brand Project משנת 2017, הוחלט ש"איש הצללים" יושמט מהסמליל החדש של החברה. הסמליל החדש הותאם למסכים קטנים של מכשירים ניידים.
בשנת 2020 החברה הודיעה על סיומו של פרויקט CentOS כהפצה קהילתית של RHEL, ובמקום זאת הפרויקט הפך להיות גרסת פיתוח של RHEL בשם CentOS Stream. השינויים במיזם CentOS עוררו ביקורת שלילית מהקהילה, וכתוצאה מכך הקהילה של CentOS יזמה הפצה חדשה בשם Rocky Linux שתמשיך את דרכה של CentOS.
Red Hat Enterprise Linux
Red Hat Enterprise Linux או בראשי תיבות RHEL היא הפצת לינוקס מסחרית של Red Hat עבור ארגונים. RHEL הושקה לראשונה בשנת 2002. RHEL שואבת את התוכנה היציבה שלה מפדורה, הפצת לינוקס נוספת בחסות Red Hat. ההפצה זמינה ללא מנוי עבור מפתחים בודדים. כל ההכשרות של Red Hat מתמקדות בפלטפורמה של RHEL. קוד המקור של ההפצה זמין באופן חופשי, אך Red Hat משתמשת ברישיון תוכנה נוקשה שאוסר על הפצת הסימנים המסחריים שלה, כגון התמיכה והמיתוג של Red Hat. לפיכך, ניתן להפיץ נגזרת של RHEL רק בתנאי להשמטת הסימנים המסחריים של Red Hat. דוגמה לכך הייתה הפצת הלינוקס CentOS.
Ansible
Ansible (בעברית: אַנְסִיבֶּל) היא תוכנה לאוטומציה ו של תשתיות, קונפיגורציה ועדכון של קונטיינרים ומכונות וירטואליות, ופריסת תוכנה. Ansible היא תוכנת קוד פתוח והיא מפותחת בפייתון. תכונותיה המרכזיות של Ansible הן:
פרויקטים
מפתחי Red Hat פעילים בפרויקטים שונים של תוכנה חופשית וקוד פתוח כגון X11, Gnome, PulseAudio, systemd, LibreOffice, KVM, ולינוקס. נכון לשנת 2018, מפתחי Red Hat תורמים קוד ליותר מ־450 פרויקטים מכל תחומי התוכנה הקיימים כיום.
שמואל הנביא (שכונה)
שמואל הנביא היא שכונה בירושלים שנקראה על שם הדמות המקראית של שמואל הנביא.
לקראת מלחמת ששת הימים
השכונה הוקמה כשיכון במספר שלבים החל משנת 1963 ויועדה לעולים חדשים, תושבים ותיקים ומשפחות מרובות ילדים שגרו בתנאים ירודים בשכונות ותיקות יותר בעיר. ביולי 1963 הוגרלו במקום 50 דירות. באוגוסט 1964 פרסם משרד השיכון מכרז לעוד 100 יחידות דיור. בספטמבר 1965 הוזמנו להרשם להגרלת הדירות זוגות צעירים הנשואים עד 3 שנים.
השכונה גובלת בשכונות בית ישראל, שכונת הבוכרים, נחלת צבי, סנהדריה, רמת אשכול, ומעלות דפנה, ובבית הקברות סנהדריה.
השכונה הוקמה על יד קו הגבול העירוני באזור בעל בעיות ביטחוניות קשות. השכונה יועדה לתושבים ממעמד סוציו אקונומי נמוך. הבניינים נבנו בתבנית שיכון רכבת, כלומר מספר בניינים הבנויים צמוד כך שמדמים קרונות של רכבת ארוכה. הבניינים גדולים, מרובעים וחד גוניים, בעלי מספר קומות וכניסות רבות (לרוב 6–8). צד הבניינים שפנו לכיוון עמדות הירדנים נבנו מבטון עבה ובגג הבניינים נבנו חרכי ירי. הבניינים נבנו בצורת חצר על מנת לאפשר מסתור לחיילים בתקופת חירום.
עד מלחמת ששת הימים הייתה השכונה שכונת ספר. תושבי השכונה נחשפו לצלפים מהלגיון הירדני שהתבצרו בעמדות לאורך הקו העירוני, ומדי פעם ניסו לפגוע בחייהם של התושבים. חששות אלה הפכו לשגרה עד לאיחוד העיר בעקבות מלחמת ששת הימים.
לאחר איחוד ירושלים
לאחר איחוד ירושלים נבנו סביב השכונה שכונות יקרות ממנה: רמת אשכול ומעלות דפנה. שכונות אלה תוכננו כך שיקל עליהן לתת שירותים למעלות שמואל הנביא, אולם הן הבליטו את עונייה של השכונה. שם השכונה הפך לשם נרדף לעוני ולפשע. זאת מכמה סיבות. אחת מהן היא תסכול תושבי השכונה בהשוואתם לשכנים החדשים: תושבי השכונה לא קיבלו פיצוי הולם על חשיפתם היום יומית לאש האויב לפני המלחמה ואילו שכניהם חדשים, שלא היו שם בתקופה הקשה, קיבלו הנחות משמעותיות בדיור בשל הצורך לאכלוס מהיר של השכונות החדשות. כמו כן, תושבי השכונה התקשו להתפרנס ביחס לשכניהם החדשים: השכונה תפקדה כשכונה קולטת עולים מרקע כלכלי נמוך ואילו השכונות החדשות קלטו עולים ותושבים ותיקים מרקע כלכלי גבוה. מעבר לזאת השכונה הייתה רבת אוכלוסין וצפופה והדבר הוריד את איכות החיים.
במטרה לשפר את איכות החיים בשכונה, התורמים פאני רן ומשפחת פומרנץ מארצות הברית הקימו בה מתנ"סים שכללו חוגים לסיוע לתלמידים בהכנת שיעורי הבית שלהם. שיפור מסוים נוסף באיכות החיים בשכונה הושגה בעזרת תוכנית האינטגרציה בחינוך, בראשית שנות השבעים, ששלחה את ילדי השכונה ללמוד בבתי הספר של השכונות שסביבה. בראשית שנות השמונים סופח מבנה בית הספר הישן של השכונה שיצא משימוש, בית הספר מוריה, אל בית הספר רנה קסין, שהעביר אליו את שכבת כיתות ז'. בעקבות צעד זה תלמידי השכונות השכנות הגיעו ללמוד בשכונת שמואל הנביא.
בשנת 1977 הכריז ראש הממשלה מנחם בגין על משימה לאומית - שיקום שכונות המצוקה בירושלים. בין השכונות ששוקמו הייתה שכונת שמואל הנביא, מוסררה וימין משה. השיקום נעשה במימון ממשלתי ותרומות (בין התורמים המשמעותיים הייתה קהילת וושינגטון). השיקום נעשה בשני מישורים: שיקום פיזי ושיקום חברתי.
השיקום הפיזי היה הרחבת יחידות דיור ושיפור המראה הוויזואלי שלהן, בניית מבני ציבור ומגרשי ספורט. תוכנן על ידי האדריכלים עדינה ולו גלרטר. כמו כן שופרו תשתיות השכונה ונעשה ניסיון לשפר את איכות הסביבה שלה. השיקום החברתי כלל עזרה לימודית לתלמידים מתקשים, השלמת השכלה למבוגרים, פעילויות חברתיות לנוער ועיתון שכונתי (קול הצפון).
בנובמבר 1986, נרצח בידי מחבלים ברובע המוסלמי, תלמיד ישיבת שובו בנים אליהו עמדי, שגדל בשכונת שמואל הנביא. הרצח גרר תגובה ציבורית חריפה. תושבי שמואל הנביא הפגינו כנגד אוזלת ידה של הממשלה ובמשך כשבוע יידו אבנים במכוניות עם מספר כחול של פלסטינים. לאחר שוך המהומות יצא יהושע ביצור נגד רצח האופי, שנעשה לטענתו לתושבי השכונה בהגזמה בחומרת האירועים והיקפם. כאשר לאחר חודשיים נדקרו שני תושבים במוסררה ביקש ראש העיר טדי קולק שלא יחזרו אירועי שמואל הנביא ואמר שאירועים אלו רק פגעו בעיר.
באמצע שנות השמונים החל תהליך התחרדות בשכונה. בשנת 2007 השכונה מנתה כ־2,500 תושבים שרובם המוחלט חרדים, בשכונה מספר חסידויות ובהם מרכז מוסדות דושינסקיא, בית הכנסת סדיגורא, ובית הכנסת זוויהל.
גבעות עולם חיפושי נפט
מטרת השותפות היא השתתפות בפעולות חיפוש ופיתוח נכסי נפט וגז טבעי. עיקר הוצאות השותפות הן "הוצאות חיפוש ופיתוח" שממומנות על ידי מכירה של יחידות השתתפות בשותפות. זכויותיו של השותף המוגבל בשותפות המוגבלת מוחזקות על ידו בנאמנות עבור מחזיקי יחידות השתתפות שהנפיק השותף המוגבל לציבור בבורסה לניירות ערך בתל אביב, על פי שבעה עשר תשקיפים שהתפרסמו בין השנים 1993 ו- 2005.
ברכת הרבי מליובאוויטש
בסידני החל לוסקין לגבש את תפישתו על פוטנציאל הנפט של ישראל, לאחר שמצא לטענתו סימוכין על כך במקורות, בפרשת "וזאת הברכה", בברכת משה את בני יוסף על אדמתם.
רש"י פירש שהררי קדם הם הרים שנבראו לפני הרים אחרים. לוסקין פירש את פירוש רש"י. מצא בו את הגאולוגיה המודרנית המסבירה את היווצרות מלכודות הנפט. "מגד", הנזכר בפסוק, הוא לדעתו הנפט עצמו. לפני שהחליט סופית לעסוק בחיפושי נפט בישראל, ביקש את ברכת הרבי מלובביץ. הוא נפגש עם הרב מנחם מנדל שניאורסון וזכה לתשובה:.
הקמת השותפות
בשנת 1990 עלה טוביה לוסקין לישראל ואסף צוות של עולים חדשים מרוסיה המומחים בגאולוגיה. אחת המסקנות של הצוות הייתה שכפר סבא ועוד ערים בשרון יושבות על מערך נפט שבו סלעים מעידן הפלאוזואיקון (עידן בלוח הזמנים הגאולוגי מלפני 570 מיליוני שנים ועד לפני 245 מיליוני שנים), כלומר מאותה שכבה גאולוגית שבסוריה מפיקים ממנה כמיליון חביות נפט ביום. בשנת 1993 פגש באיש העסקים הירושלמי נגה בן-דוד, מייסד ומנכ"ל מפעל זהב ירושלים. לוסקין ובן-דוד צירפו אליהם את עורך הדין שמואל בקר ויחד יסדו את שותפות "גבעות עולם". בשנים 1994 עד 1995 השקיעו כ-40 מיליון במיפוי גאולוגי, קידוחי בדיקה שונים, וקידוח מסחרי ראשון "מגד 2".
הנפקת יחידות השתתפות בבורסה
כמקובל בתחום חיפושי הנפט, נרשמה החברה כשותפות מוגבלת, ובשנת 1994 הנפיקה לראשונה יחידות השתתפות בבורסה לניירות ערך בתל אביב לצורך גיוס ההון לביצוע קידוחי נפט. מאז שנת 1994 ועד שנת 2010 הנפיקה השותפות 18 פעמיים וגיסה בסה"כ כ-200 מיליון ש"ח (עלות יום קידוח היא כ-20 אלף דולר). בקידוח "מגד 2" לא נמצא נפט בכמות מסחרית, החברה הפיקה 15 חביות ודיווחה שהקידוח מעיד על סיכוי למצוא נפט בקידוח מתוכנן 5 ק"מ מדרום - "מגד 3". לאחר שלא שהחברה לא מצאה נפט בכמות מסחרית גם ב"מגד 3" בוטל רישיון החיפוש שלה בסוף 2000.
המשך הקידוחים
בשנת 2002, החלה בקידוח "מגד 4" במיקום חדש, ובספטמבר 2003 הודיע כי יש בבאר פוטנציאל ל-100 מיליון חביות נפט. אולם באוגוסט 2005 הודיעה כי לא הצליחה להפיק נפט והיא נוטשת את הקידוח.
בשנת 2009, החלה בקידוח "מגד 5", כ-20 ק"מ מדרום לקידוחים הקודמים ומצא בו נפט בכמות מסחרית הניתנת להפקה. באוגוסט 2010 ערכה כנס משקיעים גדול בבנייני האומה בירושלים בו הכריז לוסקין כי הפוטנציאל הקידוח הוא 1.525 מיליארד חביות נפט. אולם בדו"ח השנתי שלה לשנת 2010 דיווחה השותפות כי המאגר עשוי להכיל עד 90 מיליון חביות נפט בלבד וקצב ההפקה הצפוי יהיה 24 אלף חביות נפט ביום.
ב-11 באוקטובר 2010 דווח בעיתון מעריב כי טוביה לוסקין מעולם לא הציג תעודות הסמכה להוכחת מקצועו כגאולוג כאשר עלה לישראל. גאולוג בכיר, שהיה בעבר ראש מחלקת הנפט במכון הגאולוגי והכיר את לוסקין באופן אישי, טוען כי לוסקין לא יכול היה להציג תעודות הסמכה למקצועו. לדברי לוסקין תעודותיו אבדו כשברח מברית המועצות.
באוקטובר 2010 התמנה גיורא איילנד ליועץ חיצוני בשותפות. לאחר שקודם לכן הודיע כי יצטרף רק אם קיים פוטנציאל אמיתי לנפט בכמות מסחרית בשדה הנפט בו קודחת השותפות.
ברבעון השלישי של שנת 2011 הציגה החברה, לראשונה בתולדותיה, רווח נקי, בסך 11.7 מיליון ש"ח, לאחר שמכרה ברבעון זה כ-67 אלף חביות נפט, תמורת 26.2 מיליון ש"ח מ"מגד 5".
המשבר בחברה
במהלך 2013 התגלעו חילוקי דעות בין לוסקין לחברי הדירקטוריון כאשר בפברואר 2014 נערך שימוע לפני פיטורים ללוסקין, הודעת הזימון לשימוע נימק הדירקטוריון את ההחלטה ב"חילוקי דעות ואי שביעות רצון של הדירקטוריון מתפקודו" של לוסקין כמנכ"ל. שבוע לאחר מכן, ב-18 בפברואר 2014 פוטר לוסקין מתפקידו כמנכ"ל.
בפברואר 2014, פיטרה החברה את טוביה לוסקין מתפקיד המנכ"ל, עקב חוסר שביעות רצון של הדירקטוריון מתפקודו. באוגוסט 2014, מונה יוסי זינגר למנכ"ל, אולם פרש אחרי שישה שבועות.
בדצמבר 2014 מונה אבי מעוז למנכ"ל החברה. ביולי 2016 התפטר מתפקידו זה.
החל מדצמבר 2014, יחידות ההשתתפות של גבעות נמצאות בהשעיה מהמסחר בבורסה, וזאת לאחר שמחיר יחידות השתתפות הגיע לאגורה, והשותפות לא הצליחה לקבל את הסכמת בעלי היחידות לבצע איחוד הון.
קבוצת ההנדסה והתשתיות שפיר הנדסה מקדמת מהלך של כניסה לתחום הגז והנפט. חלק מהמהלך רכשה החברה 22% מהאחזקות בשותף הכללי של שותפות גבעות עולם. יחד עם נאוויטס פטרוליום. אך לבסוף החליטה שפיר הנדסה, בסוף 2018, לצאת מההשקעה בגבעות עולם.
המשקיעים בשותפות
קידוח מגד 5 הסעיר את דמיונם של משקיעים פרטיים רבים. רוב יחידות ההשתתפות שהונפקו בבורסה מוחזקות על ידי משקיעים פרטיים. המשקיעים המוסדיים מדירים את רגליהם ממניה זו. בין המשקיעים הפרטיים ניתן למצוא אנשים שהשקיעו את חסכונות חייהם במניה הזו. בשנים 2009 עד 2010, הוציאה השותפות כמות רבה מאוד של הודעות לבורסה, על התקדמות הקידוח. עם הזמן החלה להשמע ביקורת רבה על ההודעות הללו, שאופיינו לדעת המבקרים באי בהירות. הדבר הגיע לשיא, כאשר באוקטובר 2010, הוחלט ברשות לניירות ערך להפסיק את המסחר במניות החברה, עד לקבלת הבהרות נוספות לגבי הדו"חות ההנדסיים הנוגעים למגד 5. המסחר חודש לאחר קבלת הבהרות.
המשקיעים הפרטיים בשותפות, מאופיינים בנאמנות רבה לשותפות. כמו כן יש בהם קבוצה המגלה פעילות החורגת מן המקובל בין משקיעים בניירות ערך. המשקיעים מנהלים פורום פעיל באינטרנט, מקיימים משמרות מול קידוח מגד 5, ומשתתפים באופן פעיל באסיפות השותפות. האמונה החזקה בהצלחת השותפות, גרמה לחלקם להגיב בחריפות על כל ביקורת שהושמעה כנגד פעילות השותפות, עד כדי איומים על עיתונאים.
קידוחים
חברת גבעות עולם חיפושי נפט ביצעה עד כה שמונה קידוחי נפט בשדה הנפט מגד. רק קידוח מגד 5 פעיל מסחרית.
בן שמן
בֵּן שֶׁמֶן הוא מושב השוכן כ-2.5 קילומטר ממזרח ללוד בתחום המועצה האזורית חבל מודיעין. ממזרח למושב משתרע יער בן שמן.
היסטוריה
בתקופה הממלוכית התקיים במקום יישוב בשם בית עריף, שאדמותיו נרכשו לשם התיישבות יהודית בשנת 1904. המושב נוסד בדצמבר 1952 על ידי עולים מרומניה, מדרום לכפר הנוער בן שמן, על אדמות שהיו בעבר חלק משטחי החווה החקלאית במקום, ומשטחי מושב בן שמן הוותיק, שהפך לימים ליישוב כרם בן שמן.
מקור השם
הצירוף לקוח מספר ישעיהו: